ai4bharat/Pralekha huggingface dataset:
প্রতিরক্ষামন্ত্রক
পুণের কিরকীতে বয়েজ স্পোর্টস কোম্পানি, বেগ অ্যান্ড সেন্টারে রোয়িং, জিমন্যাস্টিক এবং বাস্কেটবল ক্রীড়া বিভাগে নিয়োগ পদ্ধতি
নয়াদিল্লি, ১৭ ফেব্রুয়ারি, ২০২১
পুণের কিরকীতে বয়েজ স্পোর্টস কোম্পানি, বেগ অ্যান্ড সেন্টারে রোয়িং, জিমন্যাস্টিক ও বাস্কেটবল ক্রীড়া বিভাগে নিয়োগ শিবির আগামী ২৫-৩১শে মার্চ পর্যন্ত অনুষ্ঠিত হবে। নিয়োগের ক্ষেত্রে রাজ্য/জাতীয়/আন্তর্জাতিক বিভাগে পদকজয়ীদের অগ্রাধিকার দেওয়া হবে। রোয়িং, জিমন্যাস্টিক ও বাস্কেটবল – এই ৩টি বিভাগে ৮-১৪ বছর বয়সীদের নিয়োগ করা হবে। ন্যূনতম চতুর্থ শ্রেণী উত্তীর্ণ প্রার্থীরা নিয়োগের জন্য মনোনীত হবেন।
পুণের কিরকীতে বয়েজ স্পোর্টস কোম্পানি, বেগ অ্যান্ড সেন্টারে নির্বাচনের জন্য প্রত্যেক প্রার্থীকে তাঁর পিতামাতা/অভিভাবক সহ নিম্নলিখিত প্রকৃত নথিপত্রগুলি সঙ্গে নিয়ে আসতে হবে :
১) জন্ম শংসাপত্র
২) শিক্ষা সংক্রান্ত শংসাপত্র/বিদ্যালয়ের প্রিন্সিপালের পক্ষ থেকে দেওয়া মার্কশিট
৩) সুনির্দিষ্ট ক্রীড়া বিভাগে সাফল্যের শংসাপত্র
৪) জাতিগত শংসাপত্র
৫) আবাসিক শংসাপত্র
৬) সাম্প্রতিক সময়ের ১০টি কালার পাসপোর্ট সাইজ ফটো
৭) আধার কার্ড
৮) চারিত্রিক শংসাপতগ্র
৯) সংশ্লিষ্ট খেলাধূলার সহায়ক সরঞ্জাম
এই নিয়োগ প্রক্রিয়ায় অংশগ্রহণের যাবতীয় খরচ সংশ্লিষ্ট প্রার্থীকেই খরচ করতে হবে। নির্বাচিত প্রার্থীরা নিখরচায় দশম শ্রেণী পর্যন্ত বোর্ডিং অ্যান্ড লজিং, খেলাধূলার সরঞ্জাম, মেডিকেল ও সায়েন্টিফিক কোচিং প্রভৃতির সুবিধা পাবেন। এরপর, যোগ্য খেলোয়াড়রা নিয়োগ সম্পর্কিত বিধি অনুযায়ী, ভারতীয় সেনাবাহিনীর সঙ্গে যুক্ত হতে পারবেন।
নিয়োগ প্রক্রিয়ায় অংশগ্রহণের সময় সমস্ত প্রার্থীকে মাস্ক ও দস্তানা ব্যবহার করতে হবে। সেই সঙ্গে, আরটিপিসিআর পদ্ধতিতে নমুনা পরীক্ষার নেগেটিভ সার্টিফিকেট দেখাতে হবে। বিস্তারিত বিবরণের জন্য যোগাযোগ করুন - 9322581748/ 7992200216/ 8764063579/ 7030458444 নম্বরে।
কেন্দ্রীয়মন্ত্রিসভা
জাতীয় খনিজ সম্পদ নীতি, ২০১৯ কেন্দ্রীয় মন্ত্রিসভায় অনুমোদিত
শিল্পের মর্যাদা খনি সংক্রান্ত কাজকে
নয়াদিল্লি, ২৮ ফেব্রুয়ারি, ২০১৯
প্রধানমন্ত্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে জাতীয় খনিজ সম্পদ নীতি, ২০১৯ অনুমোদন দেওয়া হল। নতুন এই জাতীয় খনিজ সম্পদ নীতি আরও কার্যকর করলে বিধি-বিধানকে ভবিষ্যতে দীর্ঘকালীনভাবে উন্নয়ন ঘটবে খনি ক্ষেত্রে। এছাড়া, খনি সংক্রান্ত প্রকল্পের জন্য যে সমস্ত ব্যক্তি অসুবিধায় পড়বেন, বিশেষ করে আদিবাসী অঞ্চলে বসবাসকারী মানুষ, তাঁদের বিষয়গুলির প্রতিও নজর দেওয়া হবে।
জাতীয় খনিজ সম্পদ নীতি, ২০১৯-এর লক্ষ্য আরও স্বচ্ছতা আনা, আরও ভালো নিয়ন্ত্রণ ব্যবস্থা এবং তা বলবৎকরণ, সামাজিক এবং আর্থিক বৃদ্ধির মধ্যে ভারসাম্য বজায় রাখা এবং দীর্ঘকালীন ভিত্তিতে খনি সংক্রান্ত কাজকর্ম চালিয়ে যাওয়া।
জাতীয় খনিজ সম্পদ নীতির মধ্যে যে সংস্থানগুলি আছে তার লক্ষ্য খনি ক্ষেত্রকে আরও উন্নীত করা। খনিজ সম্পদের খোঁজে বেসরকারি ক্ষেত্রকে আরও উৎসাহিত করা, বিভিন্ন খনিগুলিকে একত্রিকরণ এবং তার অধিগ্রহণ, বেসরকারি ক্ষেত্রকে খনির লিজ হস্তান্তর করা ও ডেডিকেটেড মিনারেল করিডর তৈরি করা। ২০১৯-এর নীতিতে খনি সংক্রান্ত কাজকর্মকে শিল্পের মর্যাদা দেওয়ার প্রস্তাব করা হয়েছে যাতে, বেসরকারি ক্ষেত্র উৎসাহিত হয় এবং বিদেশে খনিজ সম্পদ অধিগ্রহণে বেসরকারি ক্ষেত্রগুলি অগ্রসর হয়। এই নীতিতে আরও উল্লেখিত হয়েছে, দীর্ঘমেয়াদি আমদানি-রপ্তানি নীতি বেসরকারি ক্ষেত্রকে সাহায্য করবে, তাদের ব্যবসার পরিকল্পনা এবং স্থায়ীত্ব আরও ভালোভাবে করার জন্য। সরকারি হাতে থাকে যে সমস্ত খনি ব্যবহার করা হয়নি, সেগুলি নিলামে তোলার কথাও বলা হয়েছে এই নীতিতে, যাতে অংশ নিতে পারবে বেসরকারি ক্ষেত্রও। বেসরকারি ক্ষেত্রকে সাহায্য করতে বিশ্ব র্যাঙ্কিং সহ কর ব্যবস্থায় সমতা আনার প্রচেষ্টারও ব্যবস্থা আছে নতুন এই নীতিতে।
‘মেক ইন ইন্ডিয়া’ উদ্যোগে লক্ষ্য দেওয়া হয়েছে জাতীয় খনিজ সম্পদ নীতিতে পরিবর্তনের মাধ্যমে। এই নীতিতে ই-গভর্নেন্স নিয়ন্ত্রিত পদ্ধতি, সচেতনতা এবং তথ্য প্রচার অন্তর্ভুক্ত করা হয়েছে। নতুন এই নীতিতে জোর দেওয়া হয়েছে উপকূলীয় জলপথ এবং অন্তর্দেশীয় জল পরিবহণের ওপরও জোর দেওয়া হয়েছে।
CG/AP/DM
(Visitor Counter : 144
তথ্যওসম্প্রচারমন্ত্রক
যথাযথ মর্যাদায় পিআইবি কলকাতার পক্ষ থেকে ৭৩-তম স্বাধীনতা দিবস উদযাপন
কলকাতা, ১৫ অগাস্ট, ২০১৯
পিআইবি কলকাতার পক্ষ থেকে যথাযথ মর্যাদায় আজ ৭৩-তম স্বাধীনতা দিবস উদযাপন করা হয়। কার্যালয় প্রাঙ্গণে ত্রিবর্ণ রঞ্জিত জাতীয় পতাকা উত্তোলন করেন দপ্তরের অতিরিক্ত মহানির্দেশক শ্রীমতি জেন নামচু। কার্যালয়ের কর্মী ও আধিকারিকদের স্বাধীনতা দিবসের শুভেচ্ছা জানিয়ে শ্রীমতি নামচু ব্রিটিশ শাসন থেকে দেশকে স্বাধীন করতে বিপ্লবীদের অবদানের কথা স্মরণ করে তাঁদের শ্রদ্ধা জানান।
অনুষ্ঠানে কার্যালয়ের সমস্ত কর্মী ও আধিকারিকরা উপস্হিত ছিলেন।
CG/BD/NS
(Visitor Counter : 67
কেবিনেট
কেবিনেটে টিচিএলৰ পৰা এইছপিআইএলক অতিৰিক্ত ভূমিৰ বিলোপন সমাপ্ত কৰিবলৈ তথা সেয়া হস্তান্তৰিত কৰিবলৈ অনুমোদন প্ৰদান কৰিছে
প্ৰধানমন্ত্ৰী শ্ৰী নৰেন্দ্ৰ মোদীৰ পৌৰহিত্যত কেন্দ্ৰীয় কেবিনেটে দূৰসঞ্চাৰ বিভাগৰ সাৰ্বজনিক প্ৰতিষ্ঠান হেমিস্ফীয়েৰ প্ৰ’পাৰ্টিজ ইণ্ডিয়া লিমিটেড ৰ প্ৰশাসনিক নিয়ন্ত্ৰণ গৃহ আৰু নগৰ পৰিক্ৰমা মন্ত্ৰালয়ক হস্তান্তৰিত কৰিবলৈ অনুমোদন জনাইছে৷ এই অনুমোদন কোম্পানীক ৭০০ কোটি টকাৰ ইকুইটী পৰিমাণ প্ৰদান দিবলৈ আৰু ভাৰত চৰকাৰৰ ৫১ কোটি টকাৰ প্ৰতিভূতি ঋণ প্ৰদানৰ পিছত আৰু অৱশেষ ভূমিৰ ডী-মাৰ্জাৰ ব্যৱস্থাপনা যোজনা প্ৰণয়ন কৰাৰ পিছত দিয়া হৈছে৷
বিৱৰণঃ
 নিজা প্লেচমেণ্টৰ আধাৰত ১০ টকাৰ সমমূল্যত ৭০ কোটিৰ সঞ্চিত জমাৰ পিছত পুনৰপ্ৰাপ্ত যোগ্য অগ্ৰাধিকাৰ শ্বেয়াৰ অধিগৃহীত কৰাৰ বাবে হেমিস্ফীয়েৰ প্ৰ’পাৰ্টী ইণ্ডিয়া লিমিটেড কোম্পানীত ৭০০ কোটি টকাৰ ইকুইটি লগোৱা হৈছে আৰু ভাৰত চৰকাৰৰ পৰা প্ৰতিভূমি ঋণৰ জৰিয়তে ৫১ কোটি টকা দিয়া হৈছে যাৰ কুপন দৰ/সুতৰ দৰ অৰ্থনৈতিক পৰিক্ৰমা বিভাগৰ দ্বাৰা নিৰূপণ কৰা হ’ব আৰু যোজনা প্ৰৱৰ্তন কৰা হ’ব৷
 ৰিয়েল ইষ্টেটৰ ব্যৱসায়ত এইচপিআইএএলক প্ৰত্যক্ষ বিদেশী নিবেশক সম্পৰ্কত ভাৰত চৰকাৰৰ দ্বাৰা শিথীলতা প্ৰদান কৰা হ’ব৷
 এইচপিআইএএলৰ শক্তি বিকেন্দ্ৰিত কৰা যাতে বিক্ৰী, দীৰ্ঘকালীন চুক্তি আৰু ভূমিৰ বিক্ৰী সহিতে বুজাপৰা উদ্দেশ্যক কাৰ্যকৰী ৰূপ দিয়াৰ বাবে উচিত নিৰ্ণয় ল’ব পাৰি৷
 দূৰ সঞ্চাৰ মন্ত্ৰালয়ৰ অন্তৰ্গত দূৰ সঞ্চাৰ বিভাগৰ পৰা গৃহ আৰু নগৰ পৰিক্ৰমা মন্ত্ৰালয়ক ইকুইটী শ্বেয়াৰৰ হস্তান্তৰণ তথা এইচপিআইএল ব্যৱস্থাপনা নিয়ন্ত্ৰণৰ হস্তান্তৰণ কৰা৷
 দূৰ সঞ্চাৰ মন্ত্ৰালয়ৰ পৰা গৃহ আৰু নগৰ পৰিক্ৰমা মন্ত্ৰালয়ক ইকুইটী শ্বেয়াৰ হস্তান্তৰিত কৰিবলৈ, ইকুইটী দিবলৈ আৰু ব্যৱস্থাপনা যোজনা প্ৰণয়ন কৰাৰ বাবে দূৰ সঞ্চাৰ বিভাগত অধিকৃত কৰা৷
লাভঃ
ইয়াৰ দ্বাৰা অৱশেষ ভূমি টাটা কমিউনিকেছন লিমিটেডৰ পৰা পৃথক হৈ হেমিস্ফীয়েৰ প্ৰ’পাৰ্টীজ ইণ্ডিয়া লিমিটেড ৰ হৈ যাব তথা এইচপিআইএএলৰ কামকাজ পূবৰ্তকৈও সৰল হৈ পৰিব৷
প্ৰৱৰ্তন কৌশল আৰু লক্ষ্যঃ
কেবিনেটৰ দ্বাৰা প্ৰস্তাৱিত এই প্ৰস্তাৱৰ উচিত স্বীকৃতিৰ পিছত অৱশেষ ভূমি টিচিএলৰ পৰা এইচপিআইএএলক ষ্টাম্প ডিউটীৰ জমাত হস্তান্তৰিত কৰা হ’ব৷ টিচিএলৰ দ্বাৰা সূচীত কৰা অনুসৰি ৰাষ্ট্ৰীয় উদ্যোগ আইন ন্যায়াধিকৰণ ৰ দ্বাৰা ব্যৱস্থাপনা যোজনাৰ স্বীকৃতিৰ বাবে প্ৰায় সাতৰ পৰা আঠ মাহ পৰ্যন্ত সময়ৰ প্ৰয়োজন হ’ব৷ এনচিএলটিৰ দ্বাৰা ইয়াক স্বীকৃতি প্ৰদান কৰাৰ পিছত অন্তৰ্ভুক্ত বিভিন্ন পদক্ষেপ প্ৰৱৰ্তন কৰাৰ বাবে পাঁচৰ পৰা ছয় মাহৰ প্ৰয়োজন হ’ব৷ সামগ্ৰিক ৰূপত নিৰ্ণয় প্ৰণয়ন কৰাৰ বাবে এটা বৰ্ষৰ প্ৰয়োজন হ’ব৷
পৃষ্ঠভূমিঃ
মেচাৰ্ছ বিদেশ সঞ্চাৰ নিগম লিমিটেড ৰ ভাৰত চৰকাৰৰ দ্বাৰা ১৩ ফেব্ৰুৱাৰী ২০০২ক বিনিয়োগ কৰা হৈছিল আৰু উদ্যোগটোৰ ব্যৱস্থাপনা নিয়ন্ত্ৰণ কৌশল, টাটাৰ সমূহ উদ্যোগৰ অন্তৰ্গত এক বিশেষ উদ্দেশ্যভিত্তিক বাহন, মেচাৰ্ছ পানাটোন ফাইনৱেষ্ট লিমিটেড ক প্ৰদান কৰা হৈছিল৷
বিনিয়োগৰ সময় চাৰিখন চহৰ যেনে পুণে, কলকাতা, নতুন দিল্লী আৰু চেন্নাইৰ পাঁচটা স্থানৰ ৭৭৩.১৩ একৰ  অৱশেষ ভূমি সীমাংকন কৰা হৈছিল আৰু এয়া সিদ্ধান্ত লোৱা হৈছিল অৱশেষ ভূমি বিনিয়োগৰ অংশ নহ’ব৷
শ্বেয়াৰধাৰক চুক্তি/শ্বেয়াৰ ক্ৰয় চুক্তি অনুসৰি উদ্যোগ অধিনিয়ম ১৯৫৬ৰ অনুচ্ছেজ ৩৯১ৰ পৰা ৩৯৪লৈ অন্তৰ্গত পিএফএলৰ দায়িত্ব অৱশেষ ভূমি এক ৰিয়েলিটী উদ্যোগক প্ৰত্যৰ্পন কৰাৰ কথা আছিল৷
তথ্যওসম্প্রচারমন্ত্রক
ভারত বিরোধী কাজে যুক্ত থাকার অভিযোগে ২০২১-২২ সালে ৭৪৭টি ওয়েবসাইট, ৯৪টি ইউটিউব চ্যানেলের বিরুদ্ধে ব্যবস্থা নেওয়া হয়েছে: অনুরাগ ঠাকুর
নয়াদিল্লি, ২১ জুলাই, ২০২২
কেন্দ্রীয় তথ্য ও সম্প্রচার মন্ত্রী শ্রী অনুরাগ ঠাকুর জানিয়েছেন, ২০২১-২২ সালে দেশ বিরোধী কাজ করার অভিযোগে মন্ত্রক ইউটিউব চ্যানেলগুলির বিরুদ্ধে কড়া পদক্ষেপ নিয়েছে। রাজ্যসভায় আজ এক প্রশ্নের জবাবে শ্রী ঠাকুর বলেন, ৯৪টি ইউটিউব চ্যানেল, ১৯টি সোশ্যাল মিডিয়া অ্যাকাউন্ট এবং ৭৪৭টি ওয়েবসাইট সরকার বন্ধ করে দিয়েছে। তথ্য প্রযুক্তি আইন, ২০০০ – এর ৬৯এ ধারার আওতায় এই পদক্ষেপ নেওয়া হয়েছে।
মন্ত্রী আরও জানান, ইন্টারনেটে ভুয়ো খবর ছড়ানোর অভিযোগে সরকার কয়েকটি সংস্থার বিরুদ্ধে কড়া পদক্ষেপ নিয়েছে।
PG/PM/SB
(
প্রধানমন্ত্রীরদপ্তর
নাগপুর রেলওয়ে স্টেশন থেকে বন্দে ভারত এক্সপ্রেসের যাত্রার সূচনা প্রধানমন্ত্রীর
নয়াদিল্লি, ১১ ডিসেম্বর ২০২২
নাগপুর রেলওয়ে স্টেশনের ১ নম্বর প্ল্যাটফর্ম থেকে আজ প্রধানমন্ত্রী শ্রী নরেন্দ্র মোদী নাগপুর এবং বিলাসপুরের মধ্যে সংযোগকারী বন্দে ভারত এক্সপ্রেসের যাত্রার সূচনা করলেন।
প্রধানমন্ত্রী বন্দে ভারত এক্সপ্রেস ট্রেনের কোচগুলি ঘুরে দেখেন এবং ট্রেনে যে সমস্ত সুযোগ-সুবিধা রয়েছে তা খতিয়ে দেখেন। বন্দে ভারত এক্সপ্রেসের লোকোমোটিভ ইঞ্জিনের কন্ট্রোল সেন্টার প্রধানমন্ত্রী ঘুরে দেখেন এবং নাগপুর ও আজনি রেলওয়ে স্টেশনের উন্নয়নমূলক পরিকল্পনাগুলির অগ্রগতি সম্পর্কে খোঁজখবর নেন। এই ট্রেন চালু হওয়ার ফলে নাগপুর থেকে বিলাসপুরের যাত্রার সময়কাল সাত-আট ঘন্টা থেকে কমে এখন সাড়ে পাঁচ ঘন্টায় দাঁড়াবে।
প্রধানমন্ত্রী এক ট্যুইটে বলেন –
“নাগপুর ও বিলাসপুরের মধ্যে বন্দে ভারত এক্সপ্রেসের যাত্রার সূচনা করলাম। এই ট্রেন চালু হওয়ার ফলে সংযোগ উল্লেখযোগ্যভাবে বৃদ্ধি পাবে।”
নাগপুর রেলওয়ে স্টেশনে পৌঁছনোর সময় প্রধানমন্ত্রীর সঙ্গে ছিলেন মহারাষ্ট্রের মুখ্যমন্ত্রী শ্রী একনাথ সিন্ধে, রাজ্যপাল শ্রী ভগৎ সিং কোশিয়ারি, উপ-মুখ্যমন্ত্রী শ্রী দেবেন্দ্র ফড়নবিশ ও কেন্দ্রীয় সড়ক পরিবহণ ও মহাসড়ক মন্ত্রী শ্রী নীতিন গড়করি।
প্রেক্ষাপট
এই ট্রেনের যাত্রা সূচনার ফলে একদিকে পর্যটন প্রসার লাভ করবে, অন্যদিকে তেমনই যাত্রার অভিজ্ঞতাও অনেক আরামদায়ক হবে। নাগপুর থেকে বিলাসপুর সফরের সময় কমে সাড়ে পাঁচ ঘন্টা দাঁড়াবে। দেশের এটি ষষ্ঠ বন্দে ভারত ট্রেন। অতীতের তুলনায় এটির সংস্করণ অনেক উন্নত মানের। ট্রেনটির ওজন অনেক হালকা হওয়ায় এটি অনেক বেশি দ্রুতগামী এবং কম সময়ে যাত্রাপথ অতিক্রম করতে পারে। দ্বিতীয় পর্যায়ের বন্দে ভারত অনেক উন্নতমানের এবং উন্নত সুবিধা সম্বলিত। কেবলমাত্র ৫২ সেকেন্ডে ০ থেকে ১০০ কিলোমিটার গতিতে পৌঁছে এটি পৌঁছে যেতে পারে। এটির সর্বোচ্চ গতিবেগ ঘন্টায় ১৮০ কিলোমিটার। পূর্বের বন্দে ভারত এক্সপ্রেসগুলির ওজন যেখানে ছিল ৪৩০ টন, বর্তমান এই বন্দে ভারতের ওজন সেখানে কমে দাঁড়িয়ে ৩৯২ টনে। চাহিদার ভিত্তিতে ওয়াই-ফাই সংযোগ রয়েছে এই ট্রেনে। তথ্য প্রদানের জন্য অতীতে যেখানে ছিল ২৪ ইঞ্চি স্ক্রিন, বর্তমানে প্রতিটি কোচে ৩২ ইঞ্চি স্ক্রিন লাগানো হয়েছে। বন্দে ভারত এক্সপ্রেস পরিবেশ-বান্ধব এবং এর শীততাপ নিয়ন্ত্রণ যন্ত্রগুলি ১৫ শতাংশের বেশি শক্তি সাশ্রয় করতে পারে। এই ট্রেনগুলির একজিকিউটিভ কোচগুলির সিট ১৮০ ডিগ্রি পর্যন্ত ঘুরতে পারে।
নতুন নকশার বন্দে ভারত এক্সপ্রেসে চণ্ডীগড়ের সেন্ট্রাল সায়েন্টিফিক ইন্সট্রুমেন্টস অর্গানাইজেশন  অনুমোদিত বায়ু শোধনের অত্যাধুনিক ব্যবস্থা রয়েছে।
দ্বিতীয় দফার বন্দে ভারত এক্সপ্রেসে সফর বিমান যাত্রার মতো আরামদায়ক। এতে সংঘর্ষ নিরোধক ব্যবস্থা – ‘কবচ’-এর মতো অত্যাধুনিক সুরক্ষার সুবিধা রয়েছে।
(PG/AB/DM/
কেন্দ্রীয়মন্ত্রিসভা
কোভিড প্রভাবিত ক্ষেত্রগুলির জন্য ঋণ নিশ্চয়তা কর্মসূচি এবং আপৎকালীন ঋণ সহায়তা নিশ্চয়তা কর্মসূচির সম্প্রসারণে মন্ত্রিসভার সায়
নয়াদিল্লি, ৩০ জুন, ২০২১
কোভিড-১৯ মহামারীর দ্বিতীয় ঢেউ-এর সময় যে বাধা-বিপত্তি সৃষ্টি হয়েছে, স্বাস্থ্য ক্ষেত্রেরও ওপরও তা প্রভাব পড়েছে। এই প্রেক্ষিতে প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা স্বাস্থ্য ও চিকিৎসা পরিকাঠামো সম্পর্কিত গ্রিনফিল্ড প্রকল্পগুলির সুবিধার্থে ৫০ হাজার কোটি টাকার ঋণ নিশ্চয়তা তহবিল গঠনে অনুমতি দিয়েছে।
মন্ত্রিসভা স্বাস্থ্য পরিষেবার সঙ্গে যুক্ত ক্ষেত্রগুলি সহ অন্যান্য ক্ষেত্র ও ঋণ সহায়তা দাতাদের সুবিধার্থে একটি কর্মসূচি শুরু করার প্রস্তাব অনুমোদন করেছে। উদ্ভূত পরিস্থিতির ওপর নির্ভর করে সঠিক সময়ে এই কর্মসূচির পন্থা-পদ্ধতি চূড়ান্ত করা হবে।
এছাড়াও, মন্ত্রিসভা আপৎকালীন ঋণ সহায়তা নিশ্চয়তা কর্মসূচির আওতায় ১ লক্ষ ৫০ হাজার কোটি টাকার অতিরিক্ত তহবিল গঠনের প্রস্তাবও মঞ্জুর করেছে।
উদ্দেশ্য :
কোভিড প্রভাবিত ক্ষেত্রগুলির জন্য ঋণ সহায়তা নিশ্চয়তা কর্মসূচি  – এই কর্মসূচির মাধ্যমে ২০২২ সালের ৩১ মার্চ পর্যন্ত যে সমস্ত ঋণ সহায়তা মঞ্জুর করা হবে অথবা ৫০ হাজার কোটি টাকার তহবিলের অর্থ ঋণ হিসাবে শেষ না হওয়া পর্যন্ত সুবিধা পাওয়া যাবে।
আপৎকালীন ঋণ সহায়তা নিশ্চয়তা কর্মসূচি  : এটি একটি চালু প্রকল্প। আগামী ৩০ সেপ্টেম্বর পর্যন্ত যে সমস্ত ঋণ সহায়তা মঞ্জুর করা হবে, সেক্ষেত্রে এই কর্মসূচির সুবিধা মিলবে। অথবা, কর্মসূচির আওতায় ৪ লক্ষ ৫০ হাজার কোটি টাকার যে তহবিল গঠন করা হয়েছে, তা শেষ না হওয়া পর্যন্ত সুবিধা পাওয়া যাবে।
প্রভাব :
কোভিড-১৯ দ্বিতীয় ঢেউ-এর সময় স্বাস্থ্য পরিকাঠামো ক্ষেত্রে যে ঘাটতি দেখা গেছে, তা পূরণের লক্ষ্যেই কোভিড প্রভাবিত ক্ষেত্রগুলির জন্য ঋণ সহায়তা নিশ্চয়তা কর্মসূচি চালু করা হয়েছে। এই কর্মসূচির উদ্দেশ্য হ’ল – ঋণ সুবিধা গ্রহণে আংশিক ঝুঁকি দূর করা এবং স্বল্প সুদের হারে ব্যাঙ্ক ঋণ সহায়তা।
কোভিড-১৯ দ্বিতীয় ঢেউ-এর সময় যে বাধা-বিপত্তি দেখা দিয়েছে, তার প্রেক্ষিতে আপৎকালীন ঋণ সহায়তা নিশ্চয়তা কর্মসূচি গ্রহণ করা হয়েছে। মহামারীর দ্বিতীয় ঢেউ-এর সময় অর্থনীতির বিভিন্ন ক্ষেত্রে প্রতিকূল পরিস্থিতি মোকাবিলায় আপৎকালীন ঋণ সহায়তা নিশ্চয়তা কর্মসূচি গ্রহণ করা হয়েছে। এই কর্মসূচির আওতায় স্বল্প সুদের হারে ঋণ দাতা প্রতিষ্ঠানগুলিকে দেড় লক্ষ কোটি টাকা পর্যন্ত ঋণ দানে উৎসাহ দেওয়া হচ্ছে। এর ফলে, ব্যবসায়িক প্রতিষ্ঠানগুলি ঋণ সংগ্রহ করে তাদের কাজকর্ম অব্যাহত রাখতে পারবে। এছাড়াও, ক্ষুদ্র ও মাঝারি শিল্প সংস্থাগুলি এই কর্মসূচির মাধ্যমে আর্থিক সহায়তা পেয়ে পুনরুজ্জীবন ঘটাতে পারবে। ফলস্বরূপ, অর্থনীতিতে ইতিবাচক প্রভাব পড়বে।
CG/BD/SB
(Visitor Counter : 187
স্বরাষ্ট্র মন্ত্রক
বিভিন্ন পুরস্কারের মনোনয়নের জন্য রাষ্ট্রীয় পুরস্কার পোর্টাল
নয়াদিল্লি, ২২ অগাস্ট, ২০২২
কেন্দ্রীয় সরকারের বিভিন্ন মন্ত্রক/দপ্তর/সংস্থার সবধরনের পুরস্কারের মনোনয়ন যে কোনও ব্যক্তি বা সংস্থা এখন করতে পারে। এই প্রক্রিয়ায় স্বচ্ছতা ও জনঅংশীদারিত্ব নিশ্চিত করতে কেন্দ্র একটি অভিন্ন রাষ্ট্রীয় পুরস্কার পোর্টালের সূচনা করেছে। বর্তমানে যেসব পুরস্কারগুলির মনোনয়ন বা সুপারিশ করা হচ্ছে, সেগুলি হ’ল:
১৫ নভেম্বরের মধ্যে পদ্ম সম্মান, জাতীয় গোপাল রত্ন পুরস্কার ২০২২ এবং জাতীয় জল পুরস্কার ২০২২ – এর মনোনয়ন জমা দেওয়া যাবে।
২৮ অগাস্টের মধ্যে ন্যাশনাল অ্যাওয়ার্ড ফর ইন্ডিভিজ্যুয়াল এক্সেলেন্স ২০২১ ও ২০২২ এবং ভিন্নভাবে সক্ষমদের জন্য পরিষেবা প্রদানকারী সংস্থার জাতীয় পুরস্কার ২০২১ ও ২০২২ – এর মনোনয়ন জমা দেওয়া যাবে।
২৯ অগাস্টের মধ্যে প্রবীণ নাগরিকদের জন্য জাতীয় পুরস্কার বয়ঃশ্রেষ্ঠ সম্মান ২০২২ এবং মদ্যাসক্তি ও অন্যান্য মাদকাসক্তি নিবারণে অসাধারণ ভূমিকার জন্য জাতীয় পুরস্কার - এর মনোনয়ন জমা দেওয়া যাবে।
৩১ অগাস্টের মধ্যে ন্যাশনাল সিএসআর অ্যাওয়ার্ড ২০২২ এবং সুভাষ চন্দ্র বসু বিপর্যয় ব্যবস্থাপনা পুরস্কার ২০২৩ – এর মনোনয়নপত্র জমা দেওয়া যাবে।
৩০ সেপ্টেম্বরের মধ্যে ন্যাশনাল অ্যাওয়ার্ড ফর এক্সেলেন্স ইন ফরেস্ট্রি এবং জীবন রক্ষক পদকের মনোনয়ন জমা দেওয়া যাবে।
৩১ অক্টোবরের মধ্যে নারী শক্তি পুরস্কার ২০২৩ – এর মনোনয়নপত্র জমা দেওয়া যাবে।
এ ব্যাপারে বিস্তারিত জানতে https://awards.gov.in - এই ওয়েবসাইটে ক্লিক করুন।
PG/CB/SB
(Visitor Counter : 115
আদিবাসীবিষয়কমন্ত্রক
সংকল্প সে সিদ্ধি- ট্রাইফেডের গ্রাম ও ডিজিটাল সংযোগ স্থাপনের সূচনা
নতুন দিল্লি, ৪ এপ্রিল, ২০২১
দেশের গ্রাম এবং সেখানে ডিজিটাল সংযোগ স্থাপনের সফল উদ্যোগ নিতে আদিবাসী সমবায় বিপণন উন্নয়ন ফেডারেশন অফ ইন্ডিয়া, ট্রাইফেড- এর আঞ্চলিক কর্মকর্তারা আদিবাসী জনগোষ্ঠী ভুক্ত গ্রামগুলি পরিদর্শনের গিয়েছিলেন। তাঁরা ২০২১ সালের আগেই ওই গ্রামগুলিতে বিভিন্ন উদ্যোগের তদারকি করেন। আদিবাসী বিষয়ক মন্ত্রকের অধীন ট্রাইফেড, এখন শুরু করেছে "সংকল্প সে সিদ্ধি"গ্রাম এবং ডিজিটাল সংযোগ স্থাপন অভিযান। ২০২১ সালের ১ এপ্রিল থেকে এই ১০০ দিন ব্যাপী এই কাজটিতে মোট ১৫০ টি দল যোগ দিয়েছে। এরমধ্যে ট্রাইফেড এবং রাজ্য স্তরের এজেন্সি ও মেন্টরিং এজেন্সিগুলির প্রতিনিধিরা প্রতিটি অঞ্চলে দশটি করে গ্রাম পরিদর্শন করবে। এভাবে প্রতিটি অঞ্চলে ১০০ টি গ্রাম এবং সারাদেশে ১৫০০ টি গ্রাম এই একশ দিনে পরিদর্শন করা হবে। এর এই অভিযানের মূল উদ্দেশ্য হচ্ছে, গ্রামগুলিতে জনধন বিকাশ কেন্দ্র গুলি সক্রিয় করা।
সামাজিক সুবিধা থেকে বঞ্চিত আদিবাসী সম্প্রদায়ের সহায়তা করার জন্য ট্রাইফেডের যে উদ্যোগ নেওয়া হয়েছে তার মধ্যে উল্লেখযোগ্য হচ্ছে, ন্যূনতম সহায়ক মূল্য বা মিনিমাম সাপোর্টিং প্রাইসের মাধ্যমে বনোজাত দ্রব্যের  বিপণনের ব্যবস্থা করা।উল্লেখ্য, জনধন বিকাশ কেন্দ্র গুলি সারাদেশে ব্যাপক ভাবে গ্রহণযোগ্যতা পেয়েছে। বিশেষত, ২০২০ সালে করোনা অতিমারি চলাকালীন এই প্রকল্পটির আদিবাসীদের উন্নয়ন ঘটাতে হতে সাহায্য করেছে।
মাইনর ফরেস্ট প্রোডাক্ট- প্রকল্পের জন্য ন্যূনতম সহায়ক মূল্য প্রদানের উদ্দেশ্যই হচ্ছে ন্যায্য মূল্য নিশ্চিত করা। এর পাশাপাশি, প্রাথমিক প্রক্রিয়াজাতকরণ, সঞ্চয়স্থান এবং পরিবহনের ক্ষেত্রে একটি পরিকাঠামো স্থাপন করা। আদিবাসীরা যে ধরনের সমস্যার সম্মুখীন হয় তা নিরসনের ক্ষেত্রে বিপণনের ব্যবস্থা করাও এর লক্ষ্য। এই সম্প্রদায়ের প্রতি শোষণ ও বঞ্চনা বন্ধ করতে কেন্দ্রীয় সরকার হস্তক্ষেপ করেছে। দেশের ১৫০০ টি গ্রামে বিকাশ সম্ভব হলে সেখানে পরবর্তী ১২ মাসের মধ্যে ২০০ কোটি টাকা বিপণনের লক্ষ্যমাত্রা রাখা হয়েছে।
আশা করা যায় যে "সংকল্প সে সিদ্ধি" প্রকল্প সারাদেশে আদিবাসী সম্প্রদায়ের বিকাশে একটি কার্যকর ভূমিকা গ্রহণ করবে।
CG/SB
(Visitor Counter : 138
অর্থমন্ত্রক
আইন ও বিধি সম্পর্কিত জিএসটি পরিষদের সুপারিশ
নয়াদিল্লি, ১২ জুন, ২০২০
কেন্দ্রীয় অর্থ তথা কর্পোরেট বিষয়ক মন্ত্রী শ্রীমতী নির্মলা সীতারমনের পৌরহিত্যে জিএসটি পরিষদের ৪০তম বৈঠক আজ ভিডিও কনফারেন্সের মাধ্যমে অনুষ্ঠিত হয়। এই বৈঠকে বিভাগীয় প্রতিমন্ত্রী শ্রী অনুরাগ ঠাকুর সহ রাজ্য ও কেন্দ্রশাসিত অঞ্চলগুলির অর্থমন্ত্রীরা ছাড়াও কেন্দ্রীয় অর্থ মন্ত্রকের উচ্চ পদস্থ আধিকারিকরা উপস্থিত ছিলেন। জিএসটি পরিষদ এই বৈঠকে আইন ও বিধিতে পরিবর্তন সংক্রান্ত নিম্নলিখিত সুপারিশ করেছে।
১) ব্যবসা-বাণিজ্যে সুবিধার জন্য ব্যবস্থা
ক) পাস্ট রিটার্নের ক্ষেত্রে বিলম্বিত মাশুলে ছাড় – বকেয়া রিটার্ন দাখিলগুলি মেটাতে প্রয়োজনীয় ব্যবস্থার অঙ্গ হিসাবে ২০১৭’র জুলাই থেকে ২০২০’র জানুয়ারি পর্যন্ত কর প্রদানযোগ্য সময়ে ফর্ম জিএসটিআর-৩বি দাখিলের ক্ষেত্রে প্রয়োজনীয় তথ্য সংশোধন না করা সত্ত্বেও বিলম্বিত মাশুল কমানো অথবা প্রত্যাহার করা হয়েছে।
কর প্রদানের ক্ষেত্রে যদি কোনও দায়বদ্ধতা না থাকে, তা হলে বিলম্বিত মাশুল লাগবে না; যদি কোনও ক্ষেত্রে কর প্রদানের বাধ্যবাধকতা থাকে, তা হলে বিলম্বিত মাশুলের সর্বোচ্চ সীমা ৫০০ টাকা স্থির হয়েছে।
বিলম্বিত মাশুলে ছাড়ের এই সুবিধা ২০২০’র পয়লা জুলাই থেকে ৩০শে জুন পর্যন্ত সময়ে প্রয়জনীয় তথ্য সহ দাখিল করা জিএসটিআর-৩বি ফর্মগুলির ক্ষেত্রে কেবল প্রযোজ্য হবে।
খ) ২০২০’র ফেব্রুয়ারি, মার্চ ও এপ্রিল মাসের রিটার্ন দাখিলে বিলম্বের জন্য ছোট করদাতাদের সুবিধা – ৫ কোটি টাকা পর্যন্ত লেনদেন হয়ে থাকে, এমন ছোট করদাতাদের সুবিধার্থে চলতি বছরের ফেব্রুয়ারি, মার্চ এবং এপ্রিল মাসের জন্য রিটার্ন দাখিলে বিলম্বের ক্ষেত্রে কোনও অতিরিক্ত মাশুল ধার্য হবে না। পরিবর্তে, এই তিন মাসের জন্য মাশুলের হার বাৎসরিক ১৮ শতাংশ থেকে কমিয়ে ৯ শতাংশ করা হয়েছে। ছোট করদাতারা বিধিবদ্ধ প্রদেয় কর আগামী ৩০শে সেপ্টেম্বর পর্যন্ত জমা করতে পারবেন। এছাড়াও, ছোট করদাতাদের এই তিন মাসে বকেয়া না মেটানোর জন্য অতিরিক্ত সুদ দিতে হবে না। তবে, প্রদেয় কর আগামী ৬ই জুলাইয়ের মধ্যে মিটিয়ে ফেলতে হবে। অন্যথায়, আগামী ২৩শে সেপ্টেম্বর পর্যন্ত বিলম্বিত কর মেটানোর ক্ষেত্রে ৯ শতাংশ হারে সুদ ধার্য হবে।
গ) ছোট করদাতাদের ত্রৈমাসিক  কর প্রদানে সুবিধা – কোভিড-১৯ মহামারীর দরুণ ৫ কোটি টাকা পর্যন্ত লেনদেন হয়ে থাকলে এমন করদাতাদের সুবিধা দিতে আলোচ্য তিন মাসে লেনদেনের ক্ষেত্রে ফর্ম জিএসটিআর-৩বি মারফৎ রিটার্ন দাখিলে বিলম্বিত মাশুল ও সুদ ছাড় দেওয়া হবে। তবে, এই সুবিধা মিলবে আগামী সেপ্টেম্বর মাস পর্যন্ত ।
ঘ) রেজিস্ট্রেশন বাতিল রদ করতে চেয়ে আবেদনের ক্ষেত্রে এককালীন সুবিধা – যে সমস্ত করদাতা বাতিল হওয়া জিএসটি রেজিস্ট্রেশন পুনরায় কার্যকর করার আবেদন জানিয়েও সুফল পাননি, তাঁদের ঐ রেজিস্ট্রেশন পুনরায় কার্যকর করার জন্য আবেদন জানানোর সময়সীমা আগামী ৩০শে সেপ্টেম্বর পর্যন্ত বাড়ানো হয়েছে। তবে, এই সুবিধা কেবলমাত্র সেইসব ক্ষেত্রেই মিলবে, যে সমস্ত বাতিলের আবেদনগুলি গত ১২ই জুনের মধ্যে দাখিল করা হয়েছিল।
২) ২০১৭’র সিজিএসটি আইন এবং আইজিএসটি আইন সংশোধন করে ২০২০’র অর্থ আইনে নির্দিষ্ট ধারাগুলি গত ৩০শে জুন থেকেই কার্যকর হবে।
বিশেষ দ্রষ্টব্য : জিএসটি কাউন্সিলের এই সুপারিশগুলি সহজ ভাষায় সংশ্লিষ্ট সবপক্ষের সুবিধার্থে প্রকাশ করা হয়েছে। পরিষদের সুপারিশগুলি সংশ্লিষ্ট সার্কুলার/নোটিফিকেশনের মাধ্যমে পৃথকভাবে কার্যকর করা হবে।
(CG/BD/SB
স্বাস্থ্যওপরিবারকল্যাণমন্ত্রক
রাজ্য/ কেন্দ্রশাসিত অঞ্চলগুলিতে কোভিড-১৯ টিকার যোগানের বিষয়ে সাম্প্রতিক তথ্য
রাজ্য/ কেন্দ্রশাসিত অঞ্চলগুলিকে ১৯৩.৫৩ কোটিরও বেশি ডোজ টিকা সরবরাহ করা হয়েছে
রাজ্য/ কেন্দ্রশাসিত অঞ্চলগুলির কাছে এখনও অব্যবহৃত এবং মজুত রাখা ১৮.৯৬ কোটি ডোজেরও বেশি টিকা রয়েছে
নতুন দিল্লি, ৪ঠা মে, ২০২২
সারা দেশে কোভিড-১৯ টিকাকরণের গতি বাড়াতে এবং এর পরিধি প্রসারিত করতে কেন্দ্রীয় সরকার অঙ্গীকারবদ্ধ। দেশব্যাপী কোভিড-১৯ টিকাকরণ শুরু হয়েছিল ২০২১ সালের ১৬ই জানুয়ারি। সর্বজনীন টিকাকরণের নতুন পর্যায় শুরু হয়েছে ২০২১ সালের ২১শে জুন থেকে। টিকাকরণ অভিযানকে গতি দিতে আরও বেশি করে টিকার সরবরাহ, রাজ্য ও কেন্দ্রশাসিত অঞ্চলগুলি যাতে সুচারু টিকাকরণ পরিকল্পনা প্রণয়ন করতে পারে সেজন্য তাদের আগেভাগে পর্যাপ্ত সংখ্যক টিকা সরবরাহ করা এবং সুষ্ঠু টিকা সরবরাহ শৃঙ্খল গঠনের উপর জোর দেওয়া হয়েছে।
দেশব্যাপী টিকাদান অভিযানের অঙ্গ হিসেবে ভারত সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। সর্বজনীন টিকাকরণ অভিযানের নতুন পর্যায়ে কেন্দ্রীয় সরকার দেশে ভ্যাকসিন প্রস্তুতকারকদের উৎপাদিত মোট টিকার ৭৫ শতাংশ কিনে নিয়ে তা বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করছে।
২৭শে এপ্রিল ২০২২ পর্যন্ত পাওয়া তথ্যের ভিত্তিতে দেখা যাচ্ছে, এপর্যন্ত কেন্দ্রীয় সরকার রাজ্য ও কেন্দ্রশাসিত অঞ্চলগুলিকে বিনামূল্যে এবং রাজ্য সরকারগুলির সরাসরি টিকা কেনা খাতে ১৯৩.৫৩ কোটিরও বেশি  ডোজ টিকা সরবরাহ করেছে।
রাজ্য ও কেন্দ্রশাসিত অঞ্চলগুলির কাছে বর্তমানে অব্যবহৃত ও মজুত করা ১৮.৯৬ কোটি ডোজেরও বেশি  ডোজ টিকা রয়েছে।
CG/SD/SKD/
(Visitor Counter : 93
সারওরসায়নমন্ত্রক
মেক ইন ইন্ডিয়াকে উৎসাহিত করার লক্ষ্যে পণ্য পরিষেবা এবং অন্যান্য কাজে উৎপাদন এবং নির্মাণের জন্য রাসায়নিক এবং পেট্রোরসায়ন পণ্যের বাধ্যতামূলক সংগ্রহ
নয়াদিল্লী, ০২ জুন, ২০২০
শিল্প এবং অভ্যন্তরীণ বাণিজ্য উৎসাহ দপ্তর ২৯শে মে এক নির্দেশিকায় মেক ইন ইন্ডিয়া কর্মসূচিকে উৎসাহদানের জন্য বিভিন্ন সামগ্রী সংগ্রহের নির্দেশাবলীর পরিবর্তন করেছে। দেশে উৎপাদিত পণ্যের ব্যবহার বৃদ্ধি এবং তার মাধ্যমে রোজগার ও কর্মসংস্থানের সুযোগ বাড়ানোই এর উদ্দেশ্য।
রসায়ন এবং পেট্রোরসায়ন ক্ষেত্রকে চিহ্নিত করে সংশ্লিষ্ট দপ্তর সিদ্ধান্ত নিয়েছে দেশে উৎপাদিত ৫৫ রকমের পণ্য সংগ্রহ করতে হবে। ২০২০-২১ সালে ৬০ শতাংশ স্থানীয় পর্যায়ে এ ধরণের উৎপাদিত পণ্য সংগ্রহ করতে হবে। ২০২১ থেকে ২০২৩ সালের মধ্যে তা বৃদ্ধি করে ৭০ শতাংশ এবং ২০২৩-২৫ সালের মধ্যে তা বাড়িয়ে ৮০ শতাংশ করতে হবে।
প্রধানমন্ত্রীর আত্মনির্ভর ভারত অভিযানকে শক্তিশালী করতে মেক ইন ইন্ডিয়া কর্মসূচিতে উৎপাদিত পণ্যের ব্যবহার বাড়বে। কেন্দ্রীয় জাহাজ চলাচল দপ্তরের স্বাধীন দায়িত্বপ্রাপ্ত এবং রসায়ন ও সার মন্ত্রকের প্রতিমন্ত্রী শ্রী মনসুখ মান্ডভিয়া এই সিদ্ধান্তকে অত্যন্ত গুরুত্বপূর্ণ বলে প্রশংসা করেছেন।
(CG/CB/NS
নির্বাচনকমিশন
লোকসভা নির্বাচনের চতুর্থ দফায় পশ্চিমবঙ্গে প্রতিদ্বন্দ্বিতার আসরে থাকা ৬৮ জন প্রার্থীর মধ্যে ৮ জন মহিলা
কলকাতা, ২৬ এপ্রিল, ২০১৯
সপ্তদশ লোকসভা নির্বাচনের চতুর্থ দফায় পশ্চিমবঙ্গের আটটি আসন সহ নয়টি রাজ্যের ৭১টি আসনে আগামী ২৯ এপ্রিল, সোমবার ভোটগ্রহণ। এই পর্যায়ের ভোটে রাজ্যের আটটি আসনে নির্দল ও স্বীকৃত রাজনৈতিক দল মিলিয়ে মোট ১১টি দলের ৬৮ জন প্রার্থী, যাঁদের মধ্যে আটজন মহিলা প্রতিদ্বন্দ্বিতার আসরে রয়েছেন। রাজ্যের যে আটটি লোকসভা আসনে ঐদিন ভোট নেওয়া হবে সেগুলি হল - বহরমপুর, কৃষ্ণনগর,রানাঘাট , বর্ধমান পূর্ব , বর্ধমান-দুর্গাপুর, আসানসোল, বোলপুর  এবং বীরভূম। ভোটগ্রহণ চলবে সকাল ৭টা থেকে সন্ধ্যা ৬টা পর্যন্ত।
রাজ্যে চতুর্থ দফার আটটি আসনে মোট ভোটদাতার সংখ্যা ১ কোটি ৩৪ লক্ষ ৫৬ হাজার ৯৯১। এঁদের মধ্যে পুরুষ ভোটদাতা ৬৯ লক্ষ ৬ হাজার ১৯৯ এবং মহিলা ভোটদাতা ৬৫ লক্ষ ৫০ হাজার ৪ জন। তৃতীয় লিঙ্গের ভোটদাতা রয়েছেন ২৮৮ জন। এই পর্বে ভোটদানের জন্য ১৫ হাজার ২৭৭টি ভোটগ্রহণ কেন্দ্র থাকছে।
এদিকে, ভারতের নির্বাচন কমিশন সুষ্ঠু ও অবাধ ভোটদান সুনিশ্চিত করতে পর্যাপ্ত ব্যবস্থা নিয়েছে। মুখ্য নির্বাচনী আধিকারিক ডঃ আরিজ আফতাব জানিয়েছেন, এই দফার ৯৮ শতাংশ বুথেই কেন্দ্রীয় সশস্ত্র পুলিশ বাহিনী থাকছে। নির্বাচন কমিশন নিযুক্ত বিশেষ পর্যবেক্ষক শ্রী অজয় ভি নায়েক জানিয়েছেন, চলতি লোকসভা ভোটের বাকি চারটি দফাতেও ১০০ শতাংশ ভোটগ্রহণ কেন্দ্রে সশস্ত্র পুলিশ বাহিনীর বন্দোবস্ত করা হচ্ছে। সমগ্র নির্বাচনী প্রক্রিয়ায় স্বচ্ছতা, নিরপেক্ষতা বজায় রাখতে কড়া নজরদারির ব্যবস্থা করা হচ্ছে।
SSS/BD/DM
(Visitor Counter : 142
পরিবেশওঅরণ্যমন্ত্রক
প্যারিস চুক্তির বাস্তবায়নের জন্য সরকার একটি উচ্চ পর্যায়ের মন্ত্রীগোষ্ঠী তৈরি করেছে
নয়াদিল্লি, ২ ডিসেম্বর, ২০২০
জলবায়ু পরিবর্তন সংক্রান্ত বিষয়ে ভারত তার অঙ্গীকারকে সবসময় প্রাধান্য দেয়। পরিবেশ, বন ও জলবায়ু পরিবর্তন মন্ত্রক প্যারিস চুক্তির বাস্তবায়নের জন্য একটি উচ্চ পর্যায়ের আন্তঃমন্ত্রীগোষ্ঠী  গঠন করেছে। পরিবেশ, বন ও জলবায়ু পরিবর্তন মন্ত্রকের সচিব এই কমিটির নেতৃত্ব দেবেন।
প্যারিস চুক্তির সঠিক বাস্তবায়ন এবং ভারতের অঙ্গীকার বজায় রাখার জন্য এআইপিএ গঠন করা হয়েছে। এক্ষেত্রে জাতীয় স্তরে নির্ধারিত অবদানের  বিষয়টি বিবেচনা করা হবে।
এআইপিএ-তে ১৪টি মন্ত্রকের উচ্চপদস্থ আধিকারিকরা থাকবেন। এঁরা বিভিন্ন সময়ে জলবায়ু সংক্রান্ত প্যারিস চুক্তির বাস্তবায়নের জন্য পরিস্থিতির পর্যালোচনা করবেন এবং কি কি ব্যবস্থা নেওয়া হয়েছে সে বিষয়ে জানাবেন।
প্যারিস চুক্তির ষষ্ঠ অনুচ্ছেদ অনুসারে, ভারতে কার্বনের বাজারকে নিয়ন্ত্রণ করাও এআইপিএ-র দায়িত্ব। কার্বন সংক্রান্ত জ্বালানির মূল্য নির্ধারণ, জলবায়ু পরিবর্তনের ক্ষেত্রে যেসব উপাদানগুলি প্রভাব বিস্তার করে তাদের জন্য প্রয়োজনীয় ব্যবস্থা গ্রহণ সহ এনডিসি-র বিষয়গুলিও এই কমিটি মূল্যায়ন করবে। বেসরকারি ক্ষেত্র এবং দ্বিপাক্ষিক ও বহুপাক্ষিক বিভিন্ন সংস্থা জলবায়ু পরিবর্তন আটকাতে কি কি উদ্যোগ নিয়েছে সে বিষয়গুলিও এই কমিটি পর্যালোচনা করবে।
২০২১ সালে প্যারিস চুক্তির বাস্তবায়নের উদ্যোগগুলি গ্রহণ করা হবে। এআইপিএ গঠনের মধ্য দিয়ে এগুলি যথাযথ বাস্তবায়নের দিকটি পর্যালোচনা করা হবে। এই চুক্তি রূপায়ণে বিশ্বের গুটিকয় দেশ যে উদ্যোগ গ্রহণ করেছে ভারত তার মধ্যে অন্যতম।